**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 8/23.09.2015 година**

С 15 петнадесет) гласа „за”, без „против” и без „въздържали се”, Общински съвет Хитрино прие следния

**Д Н Е В Е Н Р Е Д:**

**1.**Утвърждаване структура на образователната мрежа на учебно-възпитателните заведения на територията на община Хитрино за учебната 2015/2016 година.

*Докладва: Илхан Ахмед- зам.кмет*

**2.**Продажба на имот- частна общинска собственост, представляващ застроен УПИ XVI- за фурна с площ от 460 кв.м. в кв.17 по плана на село Байково и построената в имота сграда- фурна. *Докладва: Илхан Ахмед- зам.кмет*

**3.**Продажба на имот- частна общинска собственост, представляващ застроен УПИ I- за училище в кв.25 по плана на село Иглика и построената в имота сграда- училище, заедно с изба.

*Докладва: Илхан Ахмед- зам.кмет*

**4.**Създаване на кметство село Калино.

*Докладва: Нуридин Исмаил-кмет на община*

**5.**Избиране на временно изпълняващ длъжността кмет на община.

*Докладва: Нуридин Исмаил-кмет на община*

**6.**Избиране на временно изпълняващи длъжността кмет на кметство.

*Докладва: Нуридин Исмаил-кмет на община*

**7.**Отчет за дейността на Общински съвет Хитрино.

*Докладва: М.Ахмед- председател на ОбС*

**8.**Докладни записки:

8.1. Създаване на временна комисия за разглеждане и приемане на Предварителен проект на Общ устройствен план на Община Хитрино ведно с Доклад за екологична оценка на общ устройствен план на община Хитрино (предварителен проект) и Доклад за оценка на степента на въздействие върху защитена зона „Каменица” /BG0000138/ и защитена зона „Кабиюк” / BG0000602/ на общ устройствен план на Община Хитрино.

*Докладва: Ахмед Ахмед- зам.кметна община*

8.2. Извършване на дарение на Урегулиран поземлен имот /УПИ/ l - за „физкултурен комплекс” с площ от 35 200 кв.м. в кв. 3 по плана на село Трем, с построените в него масивна двуетажна сграда – съблекалня със ЗП 92.50 кв. м. и тоалетна масивна със ЗП 4 кв. м., с административен адрес в с. Трем, ул. „Аврора” №48, кв.3.

*Докладва: Ахмед Ахмед- зам.кмет на община*

8.3. Откриване на процедура по предоставяне на концесия – обособено право на ползване върху обекти общинска собственост – претоварна станция за ТБО на територията на село Близнаци, заедно с прилежащ терен с площ 6,000 дка, собственост на Община Хитрино /правно основание чл. 18, ал. 1 и ал. 2 от ППЗК, във връзка с чл. 23, ал. 1 от Закона за концесиите/.

*Докладва: Ахмед Ахмед- зам.кмет на община*

8.4. Откриване на процедура по предоставяне на концесия с предмет: Управление на дейността по сметосъбиране, сметоизвозване и сметопочистване на неопасни отпадъци за община Хитрино /правно основание чл. 18, ал. 1 и ал. 2 пт ППЗК, във връзка с чл. 23, ал. 1 от Закона за концесиите/.

*Докладва: Ахмед Ахмед- зам.кмет на община*

8.5. Номиниране на представител за участие в комисия за изработване на Областна Здравна Карта.

*Докладва: Мустафа Ахмед- председател на ОбС*

**9.**Питане.

**ПО ПЪРВА ТОЧКА ОТ ДНЕВНИЯ РЕД**

Утвърждаване структура на образователната мрежа на учебно-възпитателните заведения на територията на община Хитрино за учебната 2015/2016 година.

С 14 гласа „за”, без „против” и 1 глас „въздържали се”, Общински съвет Хитрино на основание чл.21, ал.1, т.23 от ЗМСМА (Закона за местното самоуправление и местната администрация), прие

**РЕШЕНИЕ № 68**

На основание чл. 2а, ал. 1, чл. 11, ал. 1, т.2 и т. 3 и ал. 2 от Наредба №7 от 29.12.2000 гдина на МОН (Министерство на образованието и науката), Общински съвет Хитрино

Р Е Ш И:

1.Разрешава изключения от минималния брой ученици и функционирането на маломерни и слети паралелки в ОУ (основно училище) „Панайот Волов” село Живково през учебната 2015/2016 година. Дава съгласие кметът на община Хитрино да финансира с допълнителни средства образователно-възпитателния процес в общинското училище.

Средствата да се предоставят по бюджета на училището, при доказана належаща необходимост и мотивирано писмено искане от директора на училището.

2.Утвърждава 7 /седем/ смесени групи с деца от 3 до 6 години включително, в детските градини на територията на Община Хитрино, с минимална средна месечна посещаемост 12 /дванадесет/ деца в група.

**ПО ВТОРА ТОЧКА ОТ ДНЕВНИЯ РЕД**

Продажба на имот- частна общинска собственост, представляващ застроен УПИ XVI- за фурна с площ от 460 кв.м. в кв.17 по плана на село Байково и построената в имота сграда- фурна.

С 14 гласа „за”, без „против” и 1 глас „въздържали се”, Общински съвет Хитрино на основание чл. 21, ал. 1, т. 8 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 69**

На основание чл. 35, ал. 1 от Закона за Общинската собственост и чл. 38, ал. 1, т. 1, чл. 41, ал. 1 и чл. 43, ал. 1 от Наредбата за реда за придобиване , управление и разпореждане с общинско имущество, приета от Общински съвет Хитрино, Общински съвет Хитрино

Р Е Ш И:

1.Да се проведе явен търг за продажба на имот – частна общинска собственост, представляващ застроен УПИ XVl – за фурна с площ от 460 кв.м. в кв. 17 по плана на с. Байково и построената в имота сграда – фурна със ЗП (застроена площ) 74.00 кв.м., с начална тръжна цена 9600 (девет хиляди и шестстотин) лева без ДДС (данък добавена стойност).

2.Възлага на Кмета на Общината да проведе процедурата и сключи договор за продажба на имота.

**ПО ТРЕТА ТОЧКА ОТ ДНЕВНИЯ РЕД**

Продажба на имот- частна общинска собственост, представляващ застроен УПИ I- за училище в кв.25 по плана на село Иглика и построената в имота сграда- училище, заедно с изба.

С 15 гласа „за”, без „против” и без „въздържали се”, Общински съвет Хитрино на основание чл. 21, ал. 1, т. 8 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 70**

На основание чл. 35, ал. 1 от Закона за Общинската собственост и чл. 38, ал. 1, т. 1, чл. 41, ал. 1 и чл. 43, ал. 1 от Наредбата за реда за придобиване, управление и разпореждане с общинско имущество, приета от Общински съвет Хитрино, Общински съвет Хитрино

Р Е Ш И:

1.Да се проведе явен търг за продажба на имот – частна общинска собственост, представляващ застроен УПИ l – за училище с площ от 5320 кв.м. в кв. 25 по плана на село Иглика и построената в имота сграда – училище със ЗП 192.00 кв.м., заедно с изба, с площ от 160.00 кв.м. с начална тръжна цена 22 400 (двадесет и две хиляди и четиристотин) лева, без ДДС (данък добавена стойност).

2.Възлага на Кмета на Общината да проведе процедурата и сключи договор за продажба на имота.

**ПО ЧЕТВЪРТА ТОЧКА ОТ ДНЕВНИЯ РЕД**

Създаване на кметство село Калино.

С 15 гласа „за”, без „против” и без „въздържали се”, Общински съвет Хитрино на основание чл.21, ал.1, т.16 от ЗМСМА (Закона за местното самоуправление и местната администрация) прие

**РЕШЕНИЕ № 71**

На основание чл.чл. 14, ал. 1, чл. 16, т. 1 и чл. 17, ал. 1 от Закона за административно – териториалното устройство на Република България /ЗАТУРБ/, Общински съвет Хитрино

Р Е Ш И:

1. Създава кметство село Калино.
2. Настоящето решение да бъде изпратено на Областния управител на Област Шумен за обнародване.
3. Настоящето решение влиза в сила от датата на обнародването му в „Държавен вестник”.

**ПО ПЕТА ТОЧКА ОТ ДНЕВНИЯ РЕД**

Избиране на временно изпълняващ длъжността кмет на община.

С 15 гласа „за”, без „против” и без „въздържали се”, Общински съвет Хитрино на основание чл.42, ал. 6, във връзка с чл. 42, ал. 4 от ЗМСМА (Закона за местното самоуправление и местната администрация) прие

**РЕШЕНИЕ № 72**

На основание чл. 104, ал. 1 от Изборния кодекс, Общински съвет Хитрино

Р Е Ш И:

1.Избира г-н Илхан Мустафа Ахмед, заместник-кмет, ЕГН 8106128764 за временно изпълняващ длъжността „кмет на Община Хитрино” за периода от момента на регистрирането на кмета на община Хитрино за кандидат за кмет до полагане на клетва от новоизбрания кмет.

2.Трудовите правоотношения с временно изпълняващия длъжността кмет на община да се уредят при условията на чл.86 от Кодекса на труда.

**ПО ШЕСТА ТОЧКА ОТ ДНЕВНИЯ РЕД**

Избиране на временно изпълняващи длъжността „кмет на кметство”.

С 14 гласа „за”, без „против” и без „въздържали се”, Общински съвет Хитрино на основание чл. 42, ал. 6 от ЗМСМА (Закона за местното самоуправление и местната администрация) прие

**РЕШЕНИЕ № 73**

На основание чл. 16, т. 1 от Закона за административно – териториалното устройство на Република България и чл.104, ал.1 от Изборния кодекс, Общински съвет Хитрино

Р Е Ш И:

1.Избира временно изпълняващи длъжността „кмет на кметство” в кметствата на Община Хитрино, за периода от момента на регистрирането на кандидати за кмет до полагане на клетва от новоизбрания кмет, както следва:

**Кметство Байково** - Тюркян Надиева Еминова, ЕГН: 9201128730, с индивидуална месечна заплата 450 (четиристотин и петдесет) лева;

**Кметство Близнаци** - Илхан Мехмедов Ахмедов, ЕГН: 6607018766, с индивидуална месечна заплата 450 (четиристотин и петдесет) лева;

**Кметство Висока Поляна** - Хаккъ Мехмед Хаккъ, ЕГН: 9108288803 с индивидуална месечна заплата 450 (четиристотин и петдесет) лева;

**Кметство Върбак** - Величка Любенова Георгиева, ЕГН: 5710018758 ; с индивидуална месечна заплата 450 (четиристотин и петдесет) лева;

**Кметство Длъжко** – Гюнай Хюсеин Юсуф, ЕГН: 6301268833, с индивидуална месечна заплата 450 (четиристотин и петдесет) лева;

**Кметство Единаковци** - Фидес Насфи Хамид, ЕГН: 5807088732, с индивидуална месечна заплата 450 (четиристотин и петдесет) лева;

**Кметство Живково** - Мехрибан Рамаданова Ахмед, ЕГН: 8108078750, с индивидуална месечна заплата 450 (четиристотин и петдесет) лева;

**Кметство Звегор** - Рюкие Мехмед Басри, ЕГН: 5508178758, с индивидуална месечна заплата 450 (четиристотин и петдесет) лева;

**Кметство Иглика** - Байсе Ахмедова Мустафова, ЕГН: 6105228831 с индивидуална месечна заплата 450 (четиристотин и петдесет) лева;

**Кметство Калино** - Бахрие Ремзи Шукри, ЕГН: 7309178893, с индивидуална месечна заплата 450 (четиристотин и петдесет) лева;

**Кметство Каменяк** - Дияна Николова Рускова, ЕГН: 5708168870; с индивидуална месечна заплата 450 (четиристотин и петдесет) лева;

**Кметство Сливак** - Йорданка Веселинова Христова, ЕГН: 5709038911, с индивидуална месечна заплата 450 (четиристотин и петдесет) лева;

**Кметство Студеница** - Бейхан Зюлкюф Мехмед, ЕГН: 6602218822, с индивидуална месечна заплата 550 (петстотин и петдесет) лева;

**Кметство Тимарево** - Неждет Реждеб Мурад, ЕГН: 5907128741, с индивидуална месечна заплата 550 (петстотин и петдесет) лева;

**Кметство Трем** – Бюлянт Неджмидин Сеидахмед, ЕГН:7805038783, с индивидуална месечна заплата 450 (четиристотин и петдесет) лева;

**Кметство Черна** - Бейхан Шабан Хюсеин, ЕГН:7609308848, с индивидуална месечна заплата 450 (четиристотин и петдесет) лева;

2.Трудовите правоотношения с временно изпълняващите длъжността „кмет на кметства” да се уредят при условията на чл.86 от Кодекса на труда.

3.Разходите за възнаграждения и осигурителни вноски да се изплатят от дофинансиране на дейност „Общинска администрация”. Необходимите средства да се осигурят от общинския резерв.

**ПО СЕДМА ТОЧКА ОТ ДНЕВНИЯ РЕД**

Отчет за дейността на Общинския съвет и неговите комисии през мандат 2011 – 2015г.

Г-н Мустафа Ахмед – Председател на ОбС Хитрино внесе за разглеждане отчет за дейността на Общинския съвет и неговите комисии през мандат 2011 – 2015г., като даде подробни разяснения относно работата и взетите решения на ОбС Хитрино през изминалия мандат и в обобщения каза, че ОбС Хитрино извърши успешно дейността си, съобразно правомощията си по ЗМСМА и българското законодателство като цяло.

**ПО ОСМА ТОЧКА ОТ ДНЕВНИЯ РЕД**

**8.**Докладни записки:

***8.1. Създаване на временна комисия за разглеждане и приемане на Предварителен проект на Общ устройствен план на Община Хитрино ведно с Доклад за екологична оценка на общ устройствен план на община Хитрино (предварителен проект) и Доклад за оценка на степента на въздействие върху защитена зона „Каменица” /BG0000138/ и защитена зона „Кабиюк” / BG0000602/ на общ устройствен план на Община Хитрино.***

С 14 гласа „за”, без „против” и без „въздържали се”, Общински съвет Хитрино на основание чл. 21, ал. 1, т. 1 от ЗМСМА (Закона за местното самоуправление и местната администрация) прие

**РЕШЕНИЕ № 74**

Създава временна комисия за разглеждане и приемане на Предварителен проект на Общ устройствен план на Община Хитрино, Доклад за екологична оценка на общ устройствен план на община Хитрино (предварителен проект) и Доклад за оценка на степента на въздействие върху защитена зона „Каменица” /BG0000138/ и защитена зона „Кабиюк” / BG0000602/ на Общ устройствен план на Община Хитрино, като избира следните членове за комисията: Ембатин Шабан; Ерол Кабил; Юмер Садула; Федаим Еминов и Риза Мустафа.

***8.2. Извършване на дарение на Урегулиран поземлен имот /УПИ/ l (едно римско) - за „физкултурен комплекс” с площ от 35 200 кв.м. в кв. 3 по плана на село Трем, с построените в него масивна двуетажна сграда – съблекалня със ЗП 92.50 кв. м. и тоалетна масивна със ЗП 4 кв. м., с административен адрес в с. Трем, ул. „Аврора” №48, кв.3.***

С 14 гласа „за”, без „против” и без „въздържали се”, Общински съвет Хитрино на основание чл. 21, ал. 1, т. 8 и чл. 27, ал. 4 и ал. 5 от ЗМСМА (Закона за местното самоуправление и местната администрация) прие

**РЕШЕНИЕ № 75**

На основание чл. 35, ал. 5, във връзка с чл. 34, ал. 4 от Закона за общинската собственост, Общински съвет Хитрино

Р Е Ш И:

1.Дарява на Сдружение „Футболен клуб Устрем с. Трем”, с. БУЛСТАТ 176165977 Урегулиран поземлен имот /УПИ/ l (едно римско) – частна общинска собственост за „физкултурен комплекс” с площ от 35 200 кв.м. (тридесет и пет хиляди и двеста кв.метра) в кв. 3 по плана на село Трем, с построените в него масивна двуетажна сграда – съблекалня със ЗП (застроена площ) 92.50 кв. м. (деветдесет и два кв.м. и петдесет кв.см.) и тоалетна масивна със ЗП 4 (четири) кв. м., с административен адрес в с. Трем, ул. „Аврора” № 48, кв.3.

2. Дареният имот да бъде използван по предназначение и за изграждане на спортно съоръжение.

3. Упълномощава кмета на община Хитрино да сключи договор за дарение на имота.

***8.3. Откриване на процедура по предоставяне на концесия – обособено право на ползване върху обекти общинска собственост – претоварна станция за ТБО на територията на село Близнаци, заедно с прилежащ терен с площ 6,000 дка, собственост на Община Хитрино /правно основание чл. 18, ал. 1 и ал. 2 от ППЗК, във връзка с чл. 23, ал. 1 от Закона за концесиите/.***

С 14 гласа „за”, без „против” и без „въздържали се”, Общински съвет Хитрино на основание чл. 21, ал. 1, т. 8 и ал.2 и чл. 27, ал. 4 и ал. 5 от ЗМСМА (Закона за местното самоуправление и местната администрация), във връзка с чл.10, ал.1, чл.6, ал.1, т.2 от ППЗК, чл.19, ал.2 и 4; чл.20 от Закона за концесиите прие

**РЕШЕНИЕ № 76**

На основание чл.18, чл.6, ал.1 , т.2 от ППЗК (Правилника за прилагане на Закона за концесиите), във връзка с чл.38 и чл. 39 от ЗК Общински съвет- Хитрино

Р Е Ш И:

Да се открие процедура по предоставяне на **концесия** на един брой сграда – претоварна станция за ТБО на територията на с. Близнаци, заедно с прилежащ терен с площ 6, 000 дка., собственост на Община Хитрино както следва:

**I.** Одобрява обосновка и проекто-договор за концесия на 1 (един) брой сграда – **Претоварна станция за ТБО** на територията на с. Близнаци, заедно с прилежащ терен с площ 6, 000 дка.

**II.** **Открива процедура** за предоставяне на концесия върху имот, частна общинска собственост - сграда – **претоварна станция за ТБО** на територията на с. Близнаци, заедно с прилежащ терен с площ 6, 000 дка представляващ обект – ДРУГ ПРОМИШЛЕН ТЕРЕН, находящ се в землището на с. Близнаци, **имот № 000207 с ЕКАТТЕ 04430, местност «Хумата»** с инсталация за сепариране на постъпващите рециклируеми отпадъци, във връзка с дейността по сметосъбиране, сметоизвозване, сметопочистване за неопасни отпадъци за общините Хитрино, Венец и Каолиново, изградена на територията на Община Хитрино***,*** *както и дейности, свързани с тях*, **като определя**:

**1. Предмет на концесията**:

***Концесията е право на експлоатация върху обект и/или на услуга от обществен интерес, предоставено от концедент на капиталово търговско дружество - концесионер, срещу задължението на концесионера да изгради и да управлява и поддържа обекта на концесията или да управлява услугата на свой риск***.

**1.1. Управление и стопанисване на обект - претоварна станция за ТБО** на територията на с. Близнаци, заедно с прилежащ терен с площ 6, 000 дка представляващ обект, находящ се в землището на с. Близнаци, имот № 000207 с ЕКАТТЕ 04430, местност «Хумата» с инсталация за сепариране на постъпващите рециклируеми отпадъци с АОС № 0962/25.05. 2009 год., издаден от кмета на Община Хитрино.

**2. Срок за предоставяне на концесията :** **30 (Тридесет) години.**

**3. Вид, размер и начин на плащане на цената на концесията:**

*В решението на общинския съвет, за откриване на процедура за предоставяне на концесия с предмет: стопанисване и управление на* ***претоварна станция за ТБО****, както и в концесионния договор се определят:*

-размерът на годишното концесионно плащане, дължимо на база реално полученото и обработваното количество ТБО, но не по-малко от 80 на сто от предоставения ресурс;

-кандидатите трябва предложат метод за периодично осъвременяване на цената в съответствие с инфлацията, базиращ се на изменението на работната заплата за страната или на промените в пазарните цени на ресурсите труд, горива и механизация.

-Община Хитрино заплаща извършените услуги спазвайки Решение № 100 от 06.12.2013 год. на ОС – Хитрино, по цени и в срокове, предвидени в концесионния договор.

**3.1.** за **претоварна станция за ТБО** на територията на с. Близнаци, заедно с прилежащ терен с площ 6, 000 дка,

**минимално годишно концесионно възнаграждение** в размер на **15 150.00 (Петнадесет хиляди сто и петдесет) лв.**

**3.2**. По социалната дейност – **850.00 (Осемстотин и петдесет) лв.**

**3.3.** По екологичната дейност – **1650.00 (Хиляда шестстотин и петдесет) лв**. годишно, след първата година от срока на концесията, коригирана с инфационния % индекс за съответната календарна година.

**3.4.** По инвестиционната дейност – постъпленията ще се определят в програмата на кандидата за концесионер.

-задълженията на концесионера за изграждане и поддържане със свои средства на инфраструктура и съоръжения за обществено ползване на свободните ресурси ТБО, невключени в концесионния договор

До 31 януари на съответната година се превеждат 100% от договореното концесионно възнаграждение за нея по специална банкова сметка на община Хитрино в първокласна банка.

До 30 ноември се превеждат 100% от възнаграждението по социалната ангажираност на концесионера за съответната година по сметката от предходната точка. Разпореждането с тези суми ще се извършва въз основа на правилата, посочени в концесионният договор.

Определените суми от дължимото концесионно възнаграждение за екологична дейност се превеждат до 30 октомври на текущата година по специална банкова сметка в банка, обслужваща общината. Разпореждането с тези суми ще се извършва по правила, посочени в концесионния договор.

**3.5.** В договорите да се включи клауза, съгласно която концедентът си запазва правото да актуализира едностранно минималното годишно концесионно задължение, в случай на промени в икономическите условия в срока на договора след нова оценка.

**4.** **Начин на определяне на концесионера**:

- чрез провеждане на **Открита процедура**. Право на участие имат юридически и физически лица, регистрирани като търговци.

**Съгласно разпоредбите на Закон за концесиите - Чл. 28, ал. 1, т. 1**

***При провеждане на процедурата по оценяване на офертите най-голяма относителна тежест имат критериите, както следва:***

1. размер на концесионното плащане, ако такова е предвидено;

2. срок на концесията;

3. размер на предоставената гаранция;

4. мерки за опазване на околната среда, когато такива са необходими.

5. технически предимства, в това число техническо оборудване и материално-техническа база;

6. най-ниска цена на предоставяните услуги с обекта на концесията - при концесията за услуги;

Кандидатите трябва да притежават необходимите технически, финансови и организационни възможности, гарантиращи качественото изпълнение на **дейността по организация на оползотворяване на отпадъците**.

Предложенията за осигуряване на допълнителни транспортни средства и съдове за смет, освен наличните в Претоварната станция за ТБО, се считат за предимство.

***Общият годишен експлоатационен ресурс, който се определя в решението на общинския съвет - за общинска концесия, е в размер до 95 на сто от определения със заповедта за утвърждаване на експлоатационните ресурси на Претоварната станция, технически и технологичен възможен капацитет на съоръжението***.

**5.** Вид, размер и начин на внасяне на депозит за участие в откритата процедура: Депозитът за участие в процедурата е парична вноска, която се внася при закупуване на документацията в касата на община Хитрино и е в размер, както следва:

**5.1.** **30 300.00 (Тридесет хиляди и триста) лв**. – гаранция за сериозност в намеренията на кандидата – за обект - **претоварна станция за ТБО** на територията на с. Близнаци, заедно с прилежащ терен с площ 6, 000 дка,

и се внася в касата на общината, административна сграда, ет.1, „Общинска каса”

или по банков път – **Търговска банка „Д” АД – Шумен, сметка BG31DEMI92403300025845, BIC: DEMIBGSF**

**5.2.** **Цената на документацията** за участие в процедурата е в размер на **850.00 (осемстотин и петдесет) лв.** без ДДС - и се внася в касата на общината, административна сграда, ет.1, „Общинска каса” или по банков път **Търговска банка „Д” АД – Шумен, сметка BG18DEMI92408400025828, BIC: DEMIBGSF, КОД ЗА ВИД ПЛАЩАНЕ – 447000.**.

**6.** **Основни права и задължения на концесията**: съгласно договора за концесия, неразделна част от настоящото решение.

**Задължителни условия:**

а) **концесионерът се задължава да спазва** изискванията относно стопанисването и експлоатацията, предписани от комисията, извършваща ежегодни проверки на техническото състояние на машините и съоръженията в Претоварната станция за ТБО и документацията на концесията като приложение, неразделна част от договора за концесия.

б) **концесионерът се задължава да не предоставя** на трети лица права върху Претоварната станция за ТБО и прилежащия терен – предмет на концесията и да не го обременява с никакви тежести/ипотеки, залози и други/.

в) **концесионерът се задължава да провежда** концесионните действия – предмет на договора, при спазване изискванията на екологичната нормативна уредба и цялото останало законодателство, засягащо концесията.

г) **концесионерът се задължава** след изтичане на срока на договора да предостави обратно на концедента обекта – Претоварната станция за ТБО, предмет на концесията, в състояние годно за експлоатация.

д) **концесионерът се задължава да предостави** при поискване и необходимост цялата налична документация за обекта на концесията за проверка, като за целта информира Концедента.

e) **концесионерът се задължава да ползва** Претоварната станция за ТБО съгласно нейното предназначение и при необходимост от ремонт и ново строителство да извършва същите след писмено одобрение на концедента и след извършване на съгласуванията предвидени в нормативните актове.

ж) **концесионерът** да разработи конкретна инвестиционна програма за дейностите, свързани с концесията;

з) след амортизиране на техниката и съдовете, същите да се отстраняват от употреба от **концесионера**, и да се подменят с нови;

и) **концесионерът се задължава да застрахова** обекта на концесията - Претоварна станция за ТБО, ведно със всички машини и съоръжения, за своя сметка, съгласно Закона за застраховането, в полза на Концедента.

**7.** **Началният срок и условията за осъществяване на концесията**, включително и задължителните подобрения тече от датата на подписване на концесионния договор.

7.1. Концесионерът задължително предвижда инвестиции за поддържане на доброто техническо състояние на обекта.

7.2. Качество на услугата, брой на ангажираните работници – концесионерът се задължава да назначи минимум 15 работника за обслужване на машините и съоръженията на претоварната станция за ТБО, при едносменен режим на работа.

7.3. Концесионерът да предложи система за разделно събиране и оползотворяване на битовите отпадъци, а така също и за оползотворяването на строителни и биоразградими отпадъци, в срок до 5 години от сключване на договора.

**Основни характеристики на извършваните услуги или други стопански дейности с обекта на концесията и условията за тяхното извършване.**

Главната такава за Претоварна станция за ТБО е:

-икономично извозване на отпадъците събрани от трите общини до депото в гр. Шумен

-Процесът ще се извършва целогодишно в закритото помещение на проиводственото хале. Отпадъците генерирани от трите общини се изсипват в приемен бункер с кантар, от който отпадъците се насочват към лентовия конвейер с дължина 16 м., ширина 1 м., през сепариращия сектор. Сепарирането на отпадъците ще се извършва ръчно, като рециклируемите такива се отделят в отделни контейнери. Нерециклируемите отпадъци се събират в отвеждащ конвейер, а от там се товари на 58м3 пресиращо ремарке и ще се извозва до регионалното депо в Шумен.

-Капацитетът на оборудването на Претоварната станция е заложен за 4т. Входящ отпадък на час. Обслужването на линията ще се осъществява от 8 човека на една смяна. При 8 часов работен ден, станцията ще преработва 640 т/месечно, или

160 часа х 4 тона/час = 640 тона/месечно, съответно 7680 тона/годишно, което от своя страна съответства на генерираните отпадъци на територията на трите общини – Венец, Каолиново и Хитрино. При условие, че количествата отпадъци за срока на концесията нарастне, то концесионера може да въведе и двусменен режим на работа в обекта. Ефективността на станцията ще се удвои, но към разглеждания период това не се налага.

В момента станцията е оборудван с електричество, вода за пиене и вода за пожарна и аварийна безопасност, да се вмени на бъдещия концесионер да поддържа всички системи в изправност и да отремонтира същите за собствена сметка.

Съгласно спецификацията на претоварната станция и прогнозната характеристика на депонираните битови отпадъци, прогнозите за обема на отпадъците да се намалят до 70% след ръчното сепариране. По този начин средно месечно ще се транспортират 640 тона х 30% = 192 тона отпадъци, които се извозват с 3,3 курса месечно или общо за годината 39, 6 курса/годишно с 58 тонно ремарке.

**8.** **Вид и размер на гаранциите**: съгласно договора за концесия, неразделна част от настоящото решение.

8.1. Безусловни неотменяеми банкови гаранции от първокласна българска банка:

а) за първата година гаранцията да бъде в размер на 30 % от очакваното концесионно възнаграждение и да се представи на концедента в 30 дневен срок от влизането в сила на концесионния договор.

б) за всяка следваща година за срока на концесията, гаранцията да бъде в размер на 35 % от концесионното възнаграждение за предходната година и да се представи на концедента до тридесет и първи януари на обезпечената година.

8.2. Откриване от страна на Концесионера на специална банкова сметка в посочена от Концедента банка, за обезпечаване изпълнението на задълженията, свързани със опазване състоянието на околната среда, охрана на концесионния обект и с охраната на труда:

а) в сметката по тази точка концесионерът да отчислява ежегодно за целия срок на концесията сума, представляваща 5 % - 10 % от дължимото за срока концесионно възнаграждение;

б) сумата да се внася до 30(тридесети) ноември на текущата година;

в) начинът на разпореждане със сметката да се определи в концесионния договор;

8.3. Като гаранция за изпълнение задълженията по договора се приема  
учредяването на **специален залог** върху сметоизвозващата техника и  
контейнерите, закупени от концесионера до третата година от срока на концесията, за осъществяване на дейността. Условията и редът за усвояване на залога се уточняват в  
концесионния договор.

**9.** **Изисквания за опазване на околната среда и защитените със закон територии и обекти** (там, където съществуват): съгласно договора за концесия, неразделна част от настоящото решение.

**10. Други изисквания свързани с концесията**: **еднократно възнаграждение** при спечелване на концесията (сумата се внася при подписване на концесионния договор):

**-за Претоварната станция за ТБО** – **12 500.00 (Дванадесет хиляди и петстотин) лв**., сумата се внася в деня на подписване на концесионния договор.

**Гратисни периоди:**

- гратисен период за установяване на дейността по управлението и пускането на Претоварната станция за ТБО в експлоатация до нейното нормално функциониране и натоварване на мощностите – не по-малко от 2 (две) години от сключването на договора за концесия.

**11.** Комисията за провеждането на процедурата да се състои от председател и четири члена: секретар, служители от дирекция “РРХДП”, дирекция “ФСД”.

**III.** Заявленията за участие в концесионната процедура се подават до комисията по предоставяне на общински концесии към Община Хитрино, ет. 3, стая 404.

**IV.** **Възлага** на Кмета на община Хитрино да организира провеждането на Откритата процедура и да внесе в Общински съвет Хитрино доклад, относно резултатите от проведената Открита процедура, за вземане на решение за определяне на спечелилия откритата процедура.

**V.** Не по- малко от 30 % от постъпленията от средствата от годишното концесионно задължение, чрез съответния общински бюджет, да се насочат целево за нуждите на населеното място по местонахождението на обекта.

***8.4. Откриване на процедура по предоставяне на концесия с предмет: Управление на дейността по сметосъбиране, сметоизвозване и сметопочистване на неопасни отпадъци за община Хитрино /правно основание чл. 18, ал. 1 и ал. 2 пт ППЗК, във връзка с чл. 23, ал. 1 от Закона за концесиите/.***

С 14 гласа „за”, без „против” и без „въздържали се”, Общински съвет Хитрино на основание чл. 21, ал. 1, т. 8 и ал.2 и чл. 27, ал. 4 и ал. 5 от ЗМСМА (Закона за местното самоуправление и местната администрация), във връзка с чл.10, ал.1, чл.6, ал.1, т.2 от ППЗК, чл.19, ал.2 и 4; чл.20 от Закона за концесиите прие

**РЕШЕНИЕ № 77**

На основание чл.18, чл.6, ал.1 , т.2 от ППЗК (Правилника за прилагане на Закона за концесиите), във връзка с чл.38 и чл. 39 от ЗК Общински съвет- Хитрино

Р Е Ш И:

Открива процедура за предоставяне на общинска концесия **с предмет**: Управление на дейността по сметосъбиране, сметоизвозване и сметопочистване на неопасни отпадъци за община Хитрино , както следва:

**I.** Одобрява обосновка и проекто-договор за концесия на дейността по сметосъбиране, сметоизвозване и сметопочистване на неопасни отпадъци на територията на община Хитрино.

**II.** **Открива процедура** за предоставяне на концесия **с предмет**: Управление на дейността по сметосъбиране, сметоизвозване и сметопочистване на неопасни отпадъци за Община Хитрино, **като определя**:

**1. Предмет на концесията**:

***Концесията е право на експлоатация върху обект и/или на услуга от обществен интерес, предоставено от концедент на капиталово търговско дружество - концесионер, срещу задължението на концесионера да изгради и да управлява и поддържа обекта на концесията или да управлява услугата на свой риск***.

**1.1. Управление** на дейностите по сметосъбиране, сметоизвозване, сметопочистване със специализиран камион до Претоварната станция от 20 населени места в общината и извозване до регионалното депо в Шумен.

**2. Срок за предоставяне на концесията :** **30 (Тридесет) години.**

**3. Вид, размер и начин на плащане на цената на концесията:**

*В решението на общинския съвет, за откриване на процедура за предоставяне на концесия с предмет:* **Управление** на дейностите по сметосъбиране, сметоизвозване, сметопочистване със специализиран камион до Претоварната станция от 20 населени места в общината и извозване до регионалното депо в Шумен*, както и в концесионния договор се определят:*

-размерът на годишното концесионно плащане, дължимо на база реално полученото и обработваното количество ТБО, но не по-малко от 80 на сто от предоставения ресурс;

-кандидатите трябва да предложат метод за периодично осъвременяване на цената в съответствие с инфлацията, базиращ се на изменението на работната заплата за страната или на промените в пазарните цени на ресурсите труд, горива и механизация.

-Община Хитрино заплаща извършените услуги спазвайки Решение № 79 от 16.12.2014 год. на ОС – Хитрино, по цени и в срокове, предвидени в концесионния договор.

Приема следните приоритети:  
• Да се осигурят финансово договорените по видове услуги, съгласно договора за концесия и сметоизвозването на 20-те села;  
• Ликвидиране на незаконните сметища в Хитрино и селата от общината;  
• Закупуване при необходимост на специализирана техника за автопарк;  
• Разширяване обема на събираемост на отпадъците и закупуване на техника за зимно поддържане в Община Хитрино;  
• Заделяне на допълнителни средства за рекултивация на нарушени терени.

Ежегодно извършване на морфологичен анализ на твърдите битови отпадъци.  
**3. 1.** Задължава администрацията с бюджета за 2016 г. да предложи мерки за повишаване на събираемостта на такса смет.

3.1.1. Цената на услугата, с включени нормативна печалба и ДДС през първата година след подписването на концесионния договор не може да надвишава 85 хил. лв.

3.1.2. За първа година по договора за концесия да се счита календарната 2016 год.

**3.2.** за дейностите по сметосъбиране, сметоизвозване, сметопочистване на Община Хитрино, ОбС – Хитрино определя:

- Годишни концесионни плащания от концесионера към концедента в размер на 16 150.00 лева.

- По социалната дейност – 850.00 лв. годишно;

- По екологична дейност – 1 450.00 лв. годишно, след първата година от срока на концесията;

**.**По инвестиционната дейност – постъпленията ще се определят в програмата на кандидата за концесионер,

**.**задълженията на концесионера за изграждане и поддържане със свои средства на инфраструктура и съоръжения за обществено ползване на свободните ресурси ТБО, невключени в концесионния договор

До 31 януари на съответната година се превеждат 100% от договореното концесионно възнаграждение за нея по специална банкова сметка на община Хитрино в първокласна банка.

До 30 ноември се превеждат 100% от възнаграждението по социалната ангажираност на концесионера за съответната година по сметката от предходната точка. Разпореждането с тези суми ще се извършва въз основа на правилата, посочени в концесионният договор.

Определените суми от дължимото концесионно възнаграждение за екологична дейност се превеждат до 30 октомври на текущата година по специална банкова сметка в банка, обслужваща общината. Разпореждането с тези суми ще се извършва по правила, посочени в концесионния договор.

**3.3.** В договорите да се включи клауза, съгласно която концедентът си запазва правото да актуализира едностранно минималното годишно концесионно задължение, в случай на промени в икономическите условия в срока на договора след нова оценка.

**4.** **Начин на определяне на концесионера**:

- чрез провеждане на **Открита процедура**. Право на участие имат юридически и физически лица, регистрирани като търговци.

**Съгласно разпоредбите на Закон за концесиите - Чл. 28, ал. 1, т. 1**

***При провеждане на процедурата по оценяване на офертите най-голяма относителна тежест имат критериите, както следва:***

1. размер на концесионното плащане, ако такова е предвидено;

2. срок на концесията;

3. размер на предоставената гаранция;

4. мерки за опазване на околната среда, когато такива са необходими.

5. технически предимства, в това число техническо оборудване и материално-техническа база;

6. най-ниска цена на предоставяните услуги с обекта на концесията - при концесията за услуги;

Кандидатите трябва да притежават необходимите технически, финансови и организационни възможности, гарантиращи качественото изпълнение на **дейността по организация на оползотворяване на отпадъците**.

Концесионерът да изготви анализ на ценообразуването, разчети за обема, динамиката и % на включените в цените допълнителни /разпределяеми/ разходи върху прекия труд и механизацията, цехови и общо фирмени разходи.

Предложенията за осигуряване на допълнителни транспортни средства и съдове за смет, освен наличните в община Хитрино и Претоварната станция за ТБО, се считат за предимство.

**5.** Вид, размер и начин на внасяне на депозит за участие в откритата процедура: Депозитът за участие в процедурата е парична вноска, която се внася при закупуване на документацията в касата на община Хитрино и е в размер, както следва:

**5.1.** **20 000.00 лв (Двадесет хиляди ) лв**. – гаранция за сериозност в намеренията на кандидата – за дейността по сметосъбиране, сметоизвозване, сметопочистване за неопасни отпадъци за община Хитрино,

и се внася в касата на общината, административна сграда, ет.1, „Общинска каса”

или по банков път – **Търговска банка „Д” АД – Шумен, сметка BG31DEMI92403300025845, BIC: DEMIBGSF**

**5.2.** **Цената на документацията** за участие в процедурата е в размер на **650.00 (шестотин и петдесет) лв.** без ДДС - и се внася в касата на общината, административна сграда, ет.1, „Общинска каса” или по банков път **Търговска банка „Д” АД – Шумен, сметка BG18DEMI92408400025828, BIC: DEMIBGSF, КОД ЗА ВИД ПЛАЩАНЕ – 447000.**.

**6.** **Основни права и задължения на концесията**: съгласно договора за концесия, неразделна част от настоящото решение.

**Задължителни условия:**

а) **концесионерът се задължава да спазва** изискванията относно стопанисването и експлоатацията, предписани от комисията, извършваща ежегодни проверки на техническото състояние на машините и съоръженията в Авторемонтната работилница с автопарк и Претоварната станция за ТБО и документацията на концесията като приложение, неразделна част от договора за концесия.

б) **концесионерът се задължава да не предоставя** на трети лица права върху **дейността по** сметосъбиране, сметоизвозване и сметопочистване на неопасни отпадъци, управление на техника и сгради – собственост на община Хитрино, както и прилежащи терени към сгради – предмет на концесията и да не ги обременява с никакви тежести/ипотеки, залози и други/.

в) **концесионерът се задължава да провежда** концесионните действия – предмет на договора, при спазване изискванията на екологичната нормативна уредба и цялото останало законодателство, засягащо концесията.

г) **концесионерът се задължава** след изтичане на срока на договора да предостави обратно на концедента - **дейността по** сметосъбиране, сметоизвозване и сметопочистване на неопасни отпадъци, както и държането на техника и сгради – собственост на община Хитрино, и прилежащи терени към сгради – предмет на концесията, в състояние годно за експлоатация.

д) **концесионерът се задължава да предостави** при поискване и необходимост цялата налична документация за предмета и обектите на концесията за проверка, като за целта информира Концедента.

e) **концесионерът се задължава да извършва дейността по** сметосъбиране, сметоизвозване и сметопочистване на неопасни отпадъци, управление на техника и сгради – собственост на община Хитрино, както и прилежащи терени към сгради – предмет на концесията, съгласно нейното предназначение и при необходимост от ремонт и ново строителство да извършва същите след писмено одобрение на концедента и след извършване на съгласуванията предвидени в нормативните актове.

ж) **концесионерът** да разработи конкретна инвестиционна програма за дейностите, свързани с концесията;

з) след амортизиране на техниката и съдовете, същите да се отстраняват от употреба от концесионера, и да се подменят с нови;

и) **концесионерът се задължава да застрахова** **дейността по** сметосъбиране, сметоизвозване и сметопочистване на неопасни отпадъци, управление на техника и сгради – собственост на община Хитрино, както и прилежащи терени към сгради – предмет на концесията, ведно със всички машини и съоръжения, за своя сметка, съгласно Закона за застраховането, в полза на Концедента.

**7.** **Началният срок и условията за осъществяване на концесията**, включително и задължителните подобрения тече от датата на подписване на концесионния договор.

7.1. Определя следните условия за осъществяване на концесията:  
 Дейността по т. **II.** включва операциите по:   
- изнасяне на съдовете за събиране на ТБО до сметоизвозващия автомобил;  
- закачване, изсипване и откачване на съдовете от автомобила;

- връщане на съдовете на установеното място;

- почистване на съдовете и падналите отпадъци около тях;

- извозване на събраната смет посредством специализирани транспортни средства;

- разтоварване на събраните отпадъци на депото за отпадъци.

7.2. Концесионерът задължително предвижда инвестиции за поддържане на доброто техническо състояние на обектите, предоставени му от Община Хитрино за стопанисване и управление, свързани с дейността и предмета на концесията.

Инвестиции. Кандидатът трябва да предложи инвестиционна програма, включваща доставка на транспортни средства и контейнери за смет както следва:  
7.2.1. Машини за сметоизвозване съгласно спецификация, съобразно специфичните потребности на Концедента от Концесионера. (пресоващи):

- 3 бр. с вместимост 10 м3;

-1 бр. с вместимост 16 м3;

-1 бр. с вместимост до 5 м3, с повишена проходимост за труднопроходими райони.

7.2.2. Съдове за битови отпадъци:

- Контейнери тип "Бобър" 1.1 м3. - 70 бр.

- Пластмасови кофи 0.240 м3. - 60 бр.

- Пластмасови кофи 0.110 м3. - 60 бр.

7.3. Качество на услугата, брой на ангажираните работници – концесионерът се задължава да назначи минимум 5 работника за обслужване на машините и съоръженията на Авторемонтната работилница с автопарк, при едносменен режим на работа.

7.4. Концесионерът да предложи система за разделно събиране и оползотворяване на битовите отпадъци, а така също и за оползотворяването на строителни и биоразградими отпадъци, в срок до 5 години от сключване на договора.

**Основни характеристики на извършваните услуги или други стопански дейности с обекта на концесията и условията за тяхното извършване.**

Главната такава за Дейността е:

икономично и пълноценно извозване на отпадъците събрани от трите общини до депото в гр. Шумен

Община Хитрино заплаща извършените услуги по цени и в срокове, предвидени в концесионния договор.

При осъществяване на концесията и на свързаните с нея дейности концесионерът е длъжен:

- да провежда необходимите санитарно-технически мероприятия, съгласно ежегодна програма, съгласувана с концедента.

- да води и предоставя на концедента подробна финансова, техническа и друга документация и информация, свързана с дейността по т. 1 и определена с концесионния договор;  
- Да изготвя и представя на концедента до 15-о число на месеца, следващ отчетния период, справка за дължимото възнаграждение по образец, утвърден от концедента;  
- да разработи конкретна инвестиционна програма за дейностите, свързани с концесията;

**8.** **Вид и размер на гаранциите**: съгласно договора за концесия, неразделна част от настоящото решение.

8.1. Безусловни неотменяеми банкови гаранции от първокласна българска банка:

а) за първата година гаранцията да бъде в размер на 30 % от очакваното концесионно възнаграждение и да се представи на концедента в 30 дневен срок от влизането в сила на концесионния договор.

б) за всяка следваща година за срока на концесията, гаранцията да бъде в размер на 35 % от концесионното възнаграждение за предходната година и да се представи на концедента до тридесет и първи януари на обезпечената година.

8.2. Откриване от страна на Концесионера на специална банкова сметка в посочена от Концедента банка, за обезпечаване изпълнението на задълженията, свързани със опазване състоянието на околната среда, охрана на концесионния обект и с охраната на труда:

а) в сметката по тази точка концесионерът да отчислява ежегодно за целия срок на концесията сума, представляваща 5 % - 10 % от дължимото за срока концесионно възнаграждение;

б) сумата да се внася до 30(тридесети) ноември на текущата година;

в) начинът на разпореждане със сметката да се определи в концесионния договор;

8.3. Като гаранция за изпълнение задълженията по договора се приема  
учредяването на **специален залог** върху сметоизвозващата техника и  
контейнерите, закупени от концесионера до третата година от срока на концесията, за осъществяване на дейността. Условията и редът за усвояване на залога се уточняват в  
концесионния договор.

**9.** **Изисквания за опазване на околната среда и защитените със закон територии и обекти** (там, където съществуват): съгласно договора за концесия, неразделна част от настоящото решение.

Концесионерът да изпълнява изискванията, свързани с опазването на околната среда, защитените със закон територии и обекти, националната сигурност, отбраната на страната и обществения ред, съгласно действащото законодателство.

**10. Други изисквания свързани с концесията**: **еднократно възнаграждение** при спечелване на концесията (сумата се внася при подписване на концесионния договор):

**-за дейностите по** сметосъбиране, сметоизвозване и сметопочистване на неопасни отпадъци – еднократно възнаграждение от концесионера в размер на **14 500.00 лева (Четиринадесет хиляди и петстотин) лв**., сумата се внася в деня на подписване на концесионния договор.

**Гратисни периоди:**

- гратисен период за установяване на дейността по сметосъбиране, сметоизвозване и сметопочистване на неопасни отпадъци – не по-малко от 2 (две) години от сключването на договора за концесия.

**11.** Комисията за провеждането на процедурата да се състои от председател и четири члена: секретар, служители от дирекция “РРХДП”, дирекция “ФСД”.

**III.** Заявленията за участие в концесионната процедура се подават до комисията по предоставяне на общински концесии към Община Хитрино, ет. 3, стая 404.

**IV.** **Възлага** на Кмета на община Хитрино да организира провеждането на Откритата процедура и да внесе в Общински съвет Хитрино доклад, относно резултатите от проведената Открита процедура, за вземане на решение за определяне на спечелилия откритата процедура.

**V.** Не по-малко от 30 % от постъпленията от средствата от годишното концесионно задължение, чрез съответния общински бюджет, да се насочат целево за нуждите на населеното място по местонахождението на обекта.

***8.5.Номиниране на представител за участие в комисия за изработване на Областна Здравна Карта.***

С 14 гласа „за”, без „против” и без „въздържали се”, Общински съвет Хитрино на основание чл.21, ал.1, т.23, във връзка с чл.17, ал.1, т.4 от ЗМСМА (Закона за местното самоуправление и местната администрация) прие

**РЕШЕНИЕ № 78**

Във връзка с получено писмо от Областна администрация Шумен с изх. №04-09-3/1 от 14.09.2015г. и във връзка с предстоящо изготвяне на Областна Здравна Карта, Общински съвет Хитрино

Р Е Ш И:

Номинира г-н Илхан Мустафа Ахмед – да представлява Община Хитрино, като участва в комисия за изработване на Областна Здравна Карта – Шумен.

**МУСТАФА АХМЕД:**

ПРЕДСЕДАТЕЛ НА ОБЩИНСКИ СЪВЕТ ХИТРИНО

**ЕМИНЕ ЮЗЕИР:**

П Р О Т О К О Л И С Т